Luister: Nuwe baadjie vir gewilde Afrikaanse volksmusiekhttps://rak2.spens.co.za/radio/2016/charlie-smidt-2016-01-14.mp3 Foto: Verskaf. Die manne van die alternatiewe rock-musiekgroep Beeskraal het saam met verskeie bekendes uit die Afrikaanse musiekbedryf gespan om 21 Afrikaanse volksliedjies op ŉ vars manier te laat herleef. Chris Chameleon, Corlea Botha, Jak de Priester, Jannie Moolman en Gerhard Steyn is maar net ŉ paar van die sangers wat meegewerk het aan dié album, Afrikaanse volksmusiek saam met Beeskraal en vriende. Charlie Smidt, hoofsanger van Beeskraal, het met Esté Meyer Jansen gesels oor dié projek wat in opdrag van die FAK aangepak is. Charlie het ook verklap watter liedjies vir hom uitstaan op hierdie album.